આજે રિલીઝ થતી ‘ભાગ મિલ્ખા ભાગ’ દેશના જાણીતા ઍથ્લીટ અને ‘ફ્લાઇંગ સિખ’ તરીકે વધુ ઓળખાતા મિલ્ખા સિંહની લાઇફ પર આધારિત છે એ જગજાહેર છે. ‘ભાગ મિલ્ખા ભાગ’નું ડિરેક્શન રાકેશ ઓમપ્રકાશ મેહરાએ કર્યું છે. તેઓ આ અગાઉ ‘અક્સ’ અને ‘દિલ્લી ૬’ જેવી સુપરફ્લૉપ અને ‘રંગ દે બસંતી’ જેવી લૅન્ડમાર્ક ફિલ્મ બનાવી ચૂક્યા છે. મિલ્ખા સિંહની લાઇફ પરથી ફિલ્મ બનાવવાનો વિચાર સૌથી પહેલાં નૅશનલ અવૉર્ડ વિનર ગીતકાર અને આ ફિલ્મથી સ્ક્રિપ્ટ-રાઇટર બનેલા પ્રસૂન જોશીનો હતો.